
ДО
Г-Н ИВАН ДИМИТРОВ
ПРЕДСЕДАТЕЛ НА ОБЩИНСКИ СЪВЕТ
ГР.РАЗЛОГ  

П Р Е Д Л О Ж Е Н И Е
от  инж. Красимир Герчев – кмет на община Разлог

[bookmark: _Hlk234852302][bookmark: _Hlk234853414]Относно: Кандидатстване на Община Разлог с проектно предложение по процедура за предоставяне на безвъзмездна финансова помощ чрез подбор BG16FFPR002-3.024 „Информационни кампании - биологично разнообразие“ по приоритет 3 „Биологично разнообразие“ на Програма „Околна среда“ за периода 2021 – 2027 година. 

УВАЖАЕМИ ГОСПОДИН ПРЕДСЕДАТЕЛ, 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

[bookmark: _Hlk234851223][bookmark: _Hlk234853764][bookmark: _Hlk234850144]Управляващият орган на Програма „Околна среда“ 2021-2027 г. (ПОС 2021-2027 г.) обяви процедура за предоставяне на безвъзмездна финансова помощ чрез подбор BG16FFPR002-3.024 „Информационни кампании - биологично разнообразие“ по приоритет 3 „Биологично разнообразие“ на ПОС 2021-2027 г. и отправи покана към допустимите кандидати да подадат проектни предложения.
Целта на процедурата е осигуряване на допълващо финансиране от ПОС 2021-2027 г. за изпълнение на стратегиите за Водено от общностите местно развитие (ВОМР), изпълнявани от местни инициативни групи (МИГ) за подпомагане на местно и регионално ниво за повишаване на осведомеността на населението за биологичното разнообразие и заплахите за него в целевата територия на МИГ.
Допустими кандидати по процедурата са общини от състава на МИГ с одобрени Стратегии за ВОМР за периода 2021-2027 г., включващи дейности в сектор „биологично разнообразие“ и юридически лица с нестопанска цел (ЮЛНЦ), включително и техни клонове със седалище и адрес на управление на територията на община от състава на съответна МИГ.

Основни допустими дейности:
Организиране и провеждане на събития, разработване на информационни материали и др. за повишаване на осведомеността на населението за биологичното разнообразие и заплахите за него в целевата територия на МИГ, в това число:
-  организиране и провеждане на събития (кръгли маси, работни срещи, представяне в медиите, пресконференции, брифинги, представяне на добри практики на място, информационни дни); 
- разработване на информационни материали (плакати, брошури, листовки);
- разработване на рекламно-информационни материали (химикалки, тениски, шапки, еко-торбички и други подходящи според целевата група и посланията);
-  осигуряване на външна реклама (рекламни пана, билбордове и др.);
- изработване на рол банери;
- осигуряване на излъчвания в регионални радиостанции и регионални телевизионни канали (рекламно-информационни спотове);
-  осигуряване на публикации на официалната интернет страница на бенефициента, в регионални интернет медии и портали и в социални Fмедии;
- осигуряване на публикации в регионални печатни медии;
- разработване на онлайн информационни портали, предоставящи практическа информация за опазване на биологичното разнообразие на територията на населеното място/общината/ МИГ; заплахите за него; практическите възможности за адресиране на тези заплахи от страна на съответната целева група; повишаване на общественото самосъзнание за опазване на биологичното разнообразие в Натура 2000 или извън екологичната мрежа и др.
- Осигуряване на алтернативни форми на включване на целевите групи в припознаването на темата и посланието – инсталации, пърформанси, изложби, уъркшопи и други).
Реализацията на дейностите по процедурата се подпомага финансово от Европейския фонд за регионално развитие (ЕФРР) на Европейския съюз (ЕС) и с национални средства.
Максималният размер на допустимите разходи, който може да бъде предоставен за един проект по ПОС 2021-2027 г., подкрепен чрез допълващото финансиране за изпълнение на подхода ВОМР за одобрена стратегия за ВОМР с предвидено допълващо финансиране от приоритет „Биологично разнообразие“, е до 51 129,19 евро (100 000 лева). 
Процентът на БФП (безвъзмездна финансова помощ) по процедурата е до 100 %, като: 
Финансирането за региона в преход (Югозападен район) е: 
[bookmark: _Hlk162858823]- средства от Европейския фонд за регионално развитие (ЕФРР) в размер на 70 % от предоставяната БФП и
- национално съфинансиране в размер на 30 % от предоставяната БФП.
Съфинансиране от страна на кандидата е възможно, но не е задължително. 
В рамките на всяка одобрена Стратегия за ВОМР ще се финансира до 1 (един) проект по приоритет „Биоразнообразие“. 
Община Разлог е допустим кандидат по обявената процедура, тъй като в Стратегията за Водено от общностите местно развитие, изпълнявана от Местна инициативна група-Разлог на територията на община Разлог, е планирано и одобрено допълващо финансиране от Програма „Околна среда“ 2021-2027. 

Крайният срок за подаване на проектни предложения по процедурата е до 23.09.2026 г. чрез Информационната система за управление и наблюдение на средствата от Европейските структурни и инвестиционни фондове за периода 2021-2027 година (ИСУН). 

Съгласно Условията за кандидатстване по процедура BG16FFPR002-3.024, един от необходимите документи за прилагане при кандидатстване е Решение на Общинския съвет.  
Във връзка с гореизложеното и с цел своевременна подготовка на проектно предложение от Община Разлог за кандидатстване по процедура BG16FFPR002-3.024 „Информационни кампании - биологично разнообразие“ по приоритет 3 „Биологично разнообразие“ на Програма „Околна среда“ 2021 – 2027 г., предлагам на Общински съвет гр. Разлог да приеме следното
Р Е Ш Е Н И Е:
На основание чл.21 ал.1, т.23, предложение I и ал.2 от ЗМСМА, Общински съвет – Разлог
1. Дава съгласие Община Разлог да кандидатства с проектно предложение по процедура за предоставяне на безвъзмездна финансова помощ чрез подбор BG16FFPR002-3.024 „Информационни кампании - биологично разнообразие“ по приоритет 3 „Биологично разнообразие“ на ПОС 2021-2027 г. 
2. Упълномощава кмета на Община Разлог да извърши всички необходими административни, правни и фактически действия във връзка с подготовка и подаване в срок на проектното предложение по процедурата с кандидат Община Разлог. 
3. Дава предварително съгласие в случай на одобрение на проекта, да бъде осигурено текущо финансиране за изпълнение на дейностите за съответната година, като средствата ще бъдат  100 % възстановявани след одобрение на извършените и отчетени разходи. 
МОТИВИ: Решението се прие на основание чл.21 ал.1, т.23, предложение I и ал.2 от ЗМСМА; Като взе предвид, че Община Разлог е допустим кандидат по обявената процедура, тъй като в Стратегията за Водено от общностите местно развитие, изпълнявана от Местна инициативна група-Разлог на територията на община Разлог, е планирано и одобрено допълващо финансиране от Програма „Околна среда“ 2021-2027. 

С УВАЖЕНИЕ,

ИНЖ.КРАСИМИР ГЕРЧЕВ
КМЕТ НА ОБЩИНА РАЗЛОГ

Съгласувал:
Славчо Фарфаров- зам.- кмет по УТСРР



Съгласувал:
Елена Тумбева – гл. юрисконсулт в Община Разлог  



Изготвил:
Преслава Факова- Специалист „Обществени поръчки“

